L 37/60
LV
Eiropas Savienības Oficiālais Vēstnesis
18.2.2022.
KOMISIJAS ĪSTENOŠANAS LĒMUMS (ES) 2022/221 (2022. gada 16. februāris), ar ko no Eiropas Savienības finansējuma izslēdz konkrētus Apvienotās Karalistes izdevumus, kuri tai radušies Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) satvarā (izziņots ar dokumenta numuru C(2022) 798) (Autentisks ir tikai teksts angļu valodā)
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 52. pantu saistībā ar 131. un 138. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, apspriedusies ar Lauksaimniecības fondu komiteju, tā kā: (1)
Saskaņā ar Regulas (ES) Nr. 1306/2013 52. pantu Komisijai ir jāveic vajadzīgās pārbaudes, jāpaziņo Apvienotajai Karalistei minēto pārbaužu rezultāti, jāpieņem zināšanai Apvienotās Karalistes sniegtie skaidrojumi, jāsasauc divpusējas apspriedes, lai panāktu vienošanos ar Apvienoto Karalisti, un oficiāli jāpaziņo tai savi secinājumi.
(2)
Apvienotajai Karalistei ir bijusi iespēja pieprasīt samierināšanas procedūras uzsākšanu, taču tā nav to pieprasījusi.
(3)
Saskaņā ar Regulu (ES) Nr. 1306/2013 finansēt drīkst vienīgi tādus lauksaimniecības izdevumus, kas radušies, nepārkāpjot Savienības tiesību aktus.
(4)
Ņemot vērā veiktās pārbaudes un divpusējo apspriežu iznākumu, ir atklājies, ka daļa Apvienotās Karalistes deklarēto izdevumu šai prasībai neatbilst, un tāpēc tos nevar finansēt no ELGF un ELFLA.
(5)
Būtu jānorāda summas, kas nav atzītas par pieprasāmām no ELGF un ELFLA.
Minētās summas nav saistītas ar izdevumiem, kas radušies vairāk nekā divdesmit četrus mēnešus pirms Komisijas rakstiskā paziņojuma Apvienotajai Karalistei par veikto pārbaužu rezultātiem.
(6)
Summās, kuras ar šo lēmumu tiek izslēgtas no Savienības finansējuma, būtu jāņem vērā arī ikviena samazināšana vai apturēšana, ko veic saskaņā ar Regulas (ES) Nr. 1306/2013 41. pantu, jo tāda samazināšana vai apturēšana ir provizoriska un neskar lēmumus, kurus pieņem atbilstīgi minētās regulas 51. vai 52. pantam.
(7)
Šajā lēmumā norādītajos gadījumos Komisija attiecīgajā kopsavilkuma ziņojumā (2) ir informējusi Apvienoto Karalisti par to summu novērtējumu, kuras no finansējuma izslēdzamas sakarā ar to neatbilstību Savienības tiesību aktiem.
(8)
Šis lēmums neskar finansiāla rakstura secinājumus, kurus Komisija varētu izdarīt no Eiropas Savienības Tiesas spriedumiem lietās, kuru izskatīšana 2021. gada 30. septembrī vēl nebija pabeigta,
(1) OV L 347, 20.12.2013., 549. lpp. (2) Ares(2021)7820062.